  Майя Бывальцева Ижкарысь Союзной урамез ворсан сярысь пуктэт куазь умой луэм бере кужымаз пыроз. Иворъёсъя «Удмуртия» агентстволы со сярысь вераз кунпуш ужъёсъя министерстволэн ГИБДД Управлениысьтыз нырысетӥ ёзэтлэн кивалтӥсез Вениамин Вычужанин. «Ми ум тодӥське, ку куазь сётоз асфальтлэсь ӟечлыксэ дунъяны. Мынам иворе ӧвӧл, кыӵе дырлы выжтӥзы, сюреслэсь ӟечлыксэ дунъяны луонлык кылдытозь», — вераз со. Вениамин Вычужанинлэн верамезъя, сюлэмшугъяськытӥсь урамъёс Ижкарын ӧжыт ӧвӧл, но вераськон мынэ Союзной ульчаез гинэ ворсан сярысь. «Лэзёзы ветлыны ульчаетӥ яке уретонъёс луозы ик, юан усьтэмын», — валэктӥз со. Тодэ вайытом, Ижкарысь Союзной ульчаен ворсан сярысь пуктэтэз кутыны чакламын вал 23-тӥ южтолэзе. Тегъёс: Ижкар ГИБДД Удмуртия сюресъёс  